paragraph_text: National Rugby League je uz britansku Super League najvažnija svjetska liga u rugby league na svijetu. Svoje početke seže u 1908. godinu kad je osnovana New South Wales Rugby League (NSWRL) koja je okupljala klubove iz Sydneya i okolice. Poslije se širila dalje na Novi Južni Wales, te potom i na ostale gradove u Australiji - Canberru, Brisbane itd. 1995. godine liga postaje Australian Rugby League (ARL), ali se istodobno neki klubovi odvajaju u Super League (kojoj je bila vlasnik medijska kuća News Corporation) te 1997. se igraju dvije lige ARL s 12 momčadi i Super League s 10 momčadi. ARL i Super League 1998. postižu dogovor o udruživanju u novu National Rugby League koja postoji i danas.